મત્સ્યોદ્યોગ પર ખારવા માછીમારોનું પ્રભુત્વ છે. અહીં માછીમારી ટ્રોલર્સ તેમ જ પરંપરાગત હોડીઓથી થાય છે. વેરાવળ આજે પણ હોડી બાંધવાનો ઉદ્યોગ ધરાવે છે, જે પરંપરાગત પદ્ધતિઓથી હોડીઓ બાંધે છે અને તેમનું સમારકામ કરે છે. સરકારની પહેલથી શરૂ થયેલો દરિયાઈ ખાદ્ય ઉદ્યોગ હવે તેની પરાકાષ્ટાએ છે અને અહીંના સંખ્યાબંધ પ્રોસેસિંગ કારખાના જાપાન, દક્ષિણ-પૂર્વ એશિયા, યુરોપ, ખાડીના દેશો અને અમેરિકામાં ગુણવત્તાવાળા દરિયાઈ ખાદ્યની નિકાસ કરે છે. જે લોકો માછલીને ખાવા કરતા તેની સંભાળ લેવાનુ પસંદ કરે છે તેવા લોકો માટે પ્રવાસસ્થળ સાનુકૂળ ના પણ હોય. સદીઓ પહેલાં, સુરતના ઉત્થાન પહેલાં, વેરાવળ મક્કા જનારા યાત્રાળુઓ માટે મુખ્ય દરિયાઈ બંદર હતું. ત્યાં સડક અને રેલ્વે બંને માર્ગે સરળતાથી જઈ શકાય છે. અને સારી રહેવાની સુવિધાઓ પૂરી પાડે છે.